آذربایجان‌دا ائدیلن جمهورباشقانلیغی سئچیمی، رسمی اولمایان ایلک نتیجه‌لره گؤره، یوزده ۸۶،۰۹ اوی ایله پرزیدنت ایلهام علی‌یئو قازاندی.
آذربایجان مرکزی سئچیم کمیته‌سی باشفانی مظاهیر پناهوو، مطبوعات کنفرانسین‌دا رسمی اولمایان نتیجه‌لره گؤره، علی‌یئوین سسلرین یوزده ۸۶،۰۹ونو آلاراق سئچیمی قازاندیغینی بیلدیریدی.
پناهوو، بوتؤو آذربایجان خالق جبهه‌سی پارتیسینین نامیزدی قدرت حسنقولیئوین سسلرین یوزده ۳،۴ونو آلاراق ایکینجی، مستقیل نامیزد زاهید اوروجون ایسه یوزده ۳،۰۷ سسله اوچونجو اولدوغونو بیلدیردی.
سئچیم‌ده قاتیلیم نیسبتی ایسه یوزده ۷۴،۵۱ اولاراق آچیقلاندی.
رقملرین آچیقلانماسین‌دان سونرا علی‌یئو، میلته سسله‌نرک خالقینا تشکر ائتدی.
ایلهام علی‌یئو، "آذربایجان خالقی بو سئچیملرده ثابت‌لییه، گوونلییه، قالخینمایا و گلیشمه‌یه سس وئردی" دئدی.
بو آرادا، جمهورباشقانی رجب طیب اردوغان، یئنی‌دن آذربایجان پرزیدنتی سئچیلن یلهام علی‌یئوی تلفونلا آرایاراق تبریک ائتدی.
